**Zápisnica č. 3 zo zasadnutia Obecného zastupiteľstva v Malom Záluží,**

**ktoré sa konalo dňa 30.6.2014 o 18.00 v kancelárii obecného úradu.**

**Program :**

1, Privítanie, určenie overovateľov zápisnice

2, Kontrola uznesení

3, Prerokovanie a schválenie záverečného účtu obce Malé Zálužie za rok 2013

4, Schválenie úväzku starostu na volebné obdobie na roky 2015 -2019

5, Schválenie volebných obvodov v obci Malé Zálužie

6 Schválenie počtu poslancov na volebné obdobie na roky 2015 -2019

7, Schválenie úveru na vyrovnanie záväzkov obce voči M. Homzovi a financií potrebných na

 vyfinancovania diela „ Úprava verejného priestranstve pri OÚ vo výške

8, Organizácia letného futbalového turnaja

9 , Diskusia

10, Záver

Prítomní : viď prezenčná listina

Zapisovateľ : Emília Strihová

Overovatelia zápisnice : Luboš Proksa , Peter Novotný

Ospravedlnení : Viera Predanocyová.

1, Starostka obce všetkých prítomných poslancov a HK na zasadnutí OZ privítala , určila overovateľov

zápisnice a doplnila program OZ o bod y č. 4,5,6,7

Následne dala o doplnenom programe hlasovať .

Hlasovanie : Za : 4 Proti : 0 Zdržal sa : 0

2,Ďalším bodom bola kontrola uznesení.

Uznesenie č. 6/2014 schvaľuje VZN č. 2/2014 o nakladaní s KO a DSO na území obce Malé Zálužie – schválené

Uznesenie č. 7/2014 schvaľuje nájomné vo výške 30 €/ mesiac za priestory predajne potravín po dobu 1 roka nájmu p. Ďuračkovej - schválené

3, Ďalej OZ prerokovalo záverečný účet obce Malé Zálužie, stanovisko hlavného kontrolóra obce p. Viery Marečkovej k záverečnému účtu obce a stanovisko nezávislého audítora k záverečnému účtu obce Malé Zálužie.

Stanovisko hlavného kontrolóra obce :  **Na základe vlastného zhodnotenia môžem konštatovať, že záverečný účet je spracovaný v súlade s príslušnými právnymi normami a objektívne vyjadruje rozpočtové hospodárenie, ako aj stav majetku a záväzkov obce Malé Zálužie a preto odporúčam návrh záverečného účtu schváliť ako je predložený s výrokom**

**„Schvaľuje celoročné hospodárenie obce Malé Zálužie za rok 2013 bez výhrad“**

Stanovisko nezávislého audítora Ing. Marty Serenčéšovej : **Podľa môjho názoru účtovná závierka poskytuje pravdivý a verný obraz finančnej situácie obce Malé Zálužie k 31.12.2013 a výsledky jej hospodárenia za rok končiaci sa k uvedenému dátumu sú v súlade so zákonom o účtovníctve**

Podľa odporúčania HK obce a nezávislého audítora OZ obce Malé Zálužie schválilo záverečný účet obce Malé Zálužie za rok 2013.

Hlasovanie : Za : 4 Proti : 0 Zdržal sa : 0

4, V ďaľšom bode poslanci rokovali o úväzku starostu na ďaľšie volebné obdobie na obdobie 2015 -2019. Prvý návrh bol úväzok polovičný a po dlhšej diskusii sa zhodli na úväzku 0,66 . Ku skráteniu úväzku starostu obce ich viedol fakt, že zo súčasného volebného obdobia zostane obci splácať úver vo výške cca 11.000 € , nakoľko v súčasnom volebnom období sa v obci intenzívne budovalo.

Hlasovanie : Za : 4 Proti : 0 Zdržal sa : 0

5, OZ v ďaľšom bode schválilo pre obec Malé Zálužie v komunálnych voľbách 1 volebný obvod .

Hlasovanie : Za : 4 Proti : 0 Zdržal sa : 0

6, OZ rozhodlo o počte poslancov v našom volebnom obvode na roky 2015 – 2019 , je schválených 5 poslancov.

Hlasovanie : Za : 4 Proti : 0 Zdržal sa : 0

7, Obec Malé Zálužie má v tomto období nevysporiadané záväzky voči firme M-Homza vo výške 6 750 €  následne koncom augusta sa zrealizuje posledná investičná akcia tohto volebného obdobia v rámci programu LEADR – „ Úprava verejného priestranstva pri OÚ „. Táto si vyžiada investíciu 14 000 €, ktorú musí obec Malé Zálužie najprv vyfinancovať a až potom žiadať peniaze z Pôdohospodárskej platobnej agentúry. Na základe týchto skutočností je obec Malé Zálužie nútená zobrať úver z Prima Banky Slovensko vo výške 21 000 €

OZ úver na vyrovnanie záväzkov a vyfinancovanie investičnej akcie schválilo.

Hlasovanie : Za : 4 Proti : 0 Zdržal sa : 0

8, Obecné zastupiteľstvo sa zaoberalo aj letnými športovými aktivitami našej mládeže a rozhodlo sa usporiadať letný futbalový turnaj . Poverený organizáciou turnaja je p. Novotný Peter a turnaj sa bude konať 9.8.2014, ak nenastanú nejaké iné skutočnosti, pre ktoré by sa turnaj musel preložiť. Obecné zastupiteľstvo odsúhlasilo príspevok na akciu 50 €.

Hlasovanie : Za : 4 Proti : 0 Zdržal sa : 0

9,V diskusii starostka predniesla žiadosť p. Ďuračku, s ktorým rokujeme o sprevádzkovaní predajne potravín zlikvidovať múr a oplotenie pred predajňou, aby sa tam mohlo vytvoriť parkovisko pre autá pre komfortnejšie nakupovanie našich aj cudzích občanov. V zásade OZ nemalo pripomienky s tým, že do zmluvy starostka zakomponuje , že úpravy okolia robí nájomca na vlastné náklady a po ukončení činnosti si nebude uplatňovať nárok na preplatenie vynaložených nákladov.

Poslankyňa Anna Velikovová upozornila, že na obecnom dome chýba odkvapová rúra a voda steká po stene. Je potrebné dieru zaslepiť, príp. tam dať novú odkvapovú rúru. Cenu za zákazku zistí p. Novotný u p. Černického.

10, Po krátkej diskusii starostka poslancom poďakovala za aktívnu účasť a zasadnutie OZ ukončila.

V Malom Záluží 2.7.2014

Zapísala : Emília Strihová

Overovatelia zápisnice : Peter Novotný Ľuboš Proksa

**Uznesenie**

**Zo zasadnutia obecného zastupiteľstva obce Malé Zálužie zo dňa**

**30.6.2014 konaného o 18,00 hod. v kancelárii starostky obce**

Obecné zastupiteľstvo –

1. **Berie na vedomie**
* Stanovisko HK k záverečnému účtu obce Malé Zálužie za rok 2013
* Stanovisko nezávislého audítora k účtovnej závierke obce Malé Zálužie za rok 2013

 II.  **Schvaľuje** :

* Program schôdze

1, Uznesenie č. 8/2014

 Schvaľuje záverečný účet obce Malé Zálužie za rok 2013

2, Uznesenie č.9/2014

 Schvaľuje úväzok starostu obce Malé Zálužie na volebné

 obdobie 2015 – 2019 vo výške 0,66

3, Uznesenie č. 10/2014

 Schvaľuje pre obec Malé Zálužie v komunálnych voľbách 1 volebný obvod

 4, Uznesenie č. 11/2014

 Schvaľuje počet poslancov OZ na ďalšie volebné obdobie 5

 5, Uznesenie č. 12/2014

 Schvaľuje úver v  Prima Banke Slovensko vo výške 21 000 €

 6, Uznesenie č. 13 /20147

 Schvaľuje finančný príspevok vo výške 50 € na letný futbalový prázdninový turnaj

Zapísala : Emília Strihová

 V Malom Záluží dňa 2.7.2014